РЕПУБЛИКА СРБИЈА

НАРОДНА СКУПШТИНА

Одбор за уставна питања и законодавство

04 Број 06-2/93-22

3. август 2022. године

Б е о г р а д

ЗАПИСНИК

ПРВЕ СЕДНИЦЕ ОДБОРА ЗА УСТАВНА ПИТАЊА И ЗАКОНОДАВСТВО,

ОДРЖАНЕ 3. АВГУСТА 2022. ГОДИНЕ

Седница је почела у 00,15 часова.

Седницу је, у складу са чланом 25. став 1. Пословника Народне скупштине, сазвао др Владимир Орлић, председник Народне скупштине.

У складу са чланом 25. став 2. Пословника седници је, до избора председника Одбора, председавао народни посланик Жика Бујуклић, најстарији члан Одбора.

Седници су присуствовали чланови Одбора: Јелена Жарић Ковачевић, Оља Петровић, Зоран Томић, Милица Николић, Сања Лакић, Радован Тврдишић, Дубравка Краљ, Дуња Симоновић Братић, Владимир Гајић и Небојша Цакић.

Седници су присуствовали заменици чланова Одбора: Јанко Веселиновић, заменик Павла Грбовића, Бранимир Јовановић, заменик Сање Јефић Бранковић и Дејан Шулкић, заменик Марије Радуловић.

Угљеша Мрдић, члан Одбора је приступио седници у току расправе по другој тачки дневног реда.

Седници нису присуствовали чланови Одбора Драган Николић и Александар Оленик, нити њихови заменици.

У складу са чланом 25. став 3. Пословника Народне скупштине, за ову седницу одређен је следећи:

Д н е в н и р е д

1. Избор председника Одбора;
2. Избор заменика председника Одбора.

**Прва тачка дневног реда**: Избор председника Одбора

Председавајући је предложио да се за председника Одбора изабере Јелена Жарић Ковачевић, члан Одбора.

Дискусије није било.

Одбор је једногласно усвојио предлог члана Одбора Жике Бујуклића и за председника Одбора изабрао Јелену Жарић Ковачевић.

**Друга тачка дневног реда**: Избор заменика председника Одбора

Председник Одбора је, у складу са консултацијама, предложила да се за заменика председника Одбора изабере Павле Грбовић, члан Одбора.

Дискусије није било.

Одбор је једногласно усвојио предлог председника Одбора и за заменика председника Одбора изабрао Павла Грбовића.

Седница је завршена у 00,25 часова.

Саставни део овог записника чини обрађени тонски снимак седнице Одбора.

 СЕКРЕТАР ПРЕДСЕДНИК

 др Радоје Церовић Јелена Жарић Ковачевић